त्यसकारण हामीसँगको सदासयता अब सकियो भन्ने होइन । उनीहरूको सदासयता नेपालसँग हो, यहाँका जनतासँग हो । नेपालमा शान्ति र स्थिरता होस् भन्ने हो । नेपालका सबै नागरिकले समान अधिकार पाउन् भन्ने हो । अहिले पनि उनीहरूले मधेसीका माग पूरा नगर भनेको छैन । अहिले हामी आफैँ यो सरकारलाई समय दिइरहेका छौँ । हामी आफैँले संसद्मा समेत संविधान संशोधनको मुद्दा उठाइरहेका छैनौँ भने संसारले हामीभन्दा अगाडि बढेर संविधान संशोधन गर भन्ने कुरा हुँदैन । विगतको व्यवस्थापिका संसद्मा प्रयास गर्दा गर्दै पनि दुईतिहाइ नभएकाले संविधान संशोधन हुन सकेन । अहिलेको सरकारसँग दुईतिहाइ छ, यसले हाम्रा माग सम्बोधन गर्छ भन्ने हामीलाई विश्वास छ ।प्रस्तुती : छविरमण अधिकारी/दृष्टि न्यूजबाट
